b"\n_START_ARTICLE_\nChirolophis\n_START_SECTION_\nDistribuci\xc3\xb3 geogr\xc3\xa0fica\n_START_PARAGRAPH_\nEs troba a l'Atl\xc3\xa0ntic nord-oriental (Noruega, Skagerrak, Kattegat, \xc3\x98resund, Helgoland, les illes Brit\xc3\xa0niques, les illes \xc3\x92rcades, les illes F\xc3\xa8roe, les illes Shetland i Isl\xc3\xa0ndia), l'Atl\xc3\xa0ntic nord-occidental (el Canad\xc3\xa0) i el Pac\xc3\xadfic nord (des de la pen\xc3\xadnsula de Corea, la mar Groga, el mar del Jap\xc3\xb3, Kamtxatka, el nord del Jap\xc3\xb3 -com ara, Hokkaido-, el mar d'Okhotsk, l'estret de Tat\xc3\xa0ria, el golf de Bohai, la badia de Pere el Gran, el mar dels Txuktxis, les illes Aleutianes i el mar de Bering fins a Alaska, el Canad\xc3\xa0 -la Col\xc3\xbambia Brit\xc3\xa0nica- i Calif\xc3\xb2rnia -la badia de Humboldt i l'illa Sant Miquel-).\n_START_SECTION_\nEstat de conservaci\xc3\xb3\n_START_PARAGRAPH_\nChirolophis snyderi n'\xc3\xa9s l'\xc3\xbanica esp\xc3\xa8cie que apareix a la Llista Vermella de la UICN, ja que, per la seua naturalesa costanera, es veu afectada pel desenvolupament costaner, la contaminaci\xc3\xb3 de l'aigua, les fuites d'oli dels vaixells i d'altres productes qu\xc3\xadmics."